ภาคประชาชน จี้ กทม.สั่งขายเหล้า-เบียร์เฉพาะ 11.00-14.00 น. ลดเสี่ยง
แถลงการณ์ ภาคประชาชน จี้ กทม.ออกประกาศขายเหล้าเบียร์ได้เฉพาะเวลา 11.00-14.00 น. ลดเสี่ยง ลดภาระของพนักงานจนท.แพทย์-พยาบาล ที่ต้องมาดูแลรักษาคนเมา ที่สร้างปัญหาช่วงโควิด-19 วันที่ 3 เม.ย. นายนรินทร์ แป้นประเสริฐ ผู้ประสานงานเครือข่ายเฝ้าระวังแอลกอฮอล์ กรุงเทพฯ พร้อมด้วยภาคีเครือข่าย ออกแถลงการณ์ โดยระบุว่าด้วยสถานการณ์การระบาดของโรคติดเชื้อไวรัสโคโรนา 2019หรือโรคโควิด-19ได้มีการแพร่ระบาดอย่างรวดเร็วในหลายประเทศทั่วโลก พบผู้ติดเชื้อและเสียชีวิตเป็นจำนวนมาก รัฐบาลได้ออกประกาศ พ.ร.ก.การบริหารราชการในสถานการณ์ฉุกเฉิน กำหนดมาตรการควบคุมพิเศษ เพื่อป้องกันการแพร่ระบาดของโควิด-19ทำให้ในจังหวัดต่างๆ รวมถึงกรุงเทพมหานคร มีการออกประกาศสั่งปิดสถานที่หลายแห่งเป็นการชั่วคราวและล่าสุด เมื่อวานนี้รัฐบาล มีการออกประกาศห้ามออกนอกเคหสถาน ตั้งแต่เวลา 22.00-04.00น. มีผลบังคับใช้ในวันนี้ นายนรินทร์ กล่าวว่า สำหรับประชาชนในพื้นที่กรุงเทพมหานครในส่วนของชุมชนมีความตื่นตัวกันมากในเรื่องนี้คนในชุมชนสวมหน้ากากอนามัยกัน เกือบทั้งหมด ออกจากบ้านน้อยมาก เดินทางเท่าที่จำเป็น ก่อนหน้านี้พบปัญหาการรวมกลุ่ม ตั้งวงกินดื่มกันอยู่พอสมควร แต่ปัจจุบันพบว่า ลดลงไปมาก สถานการณ์ตอนนี้คนที่ตั้งวงกินดื่มจะถูกมอง และถูกร้องเรียนอย่างรวดเร็ว กลไกระดับชุมชน วิธีการแทรกแซงทางสังคมยังได้ผลดี แต่ถ้าเกิดมีวงดื้อขึ้นมาจริงๆ ตำรวจในพื้นที่ก็พร้อมจะเข้ามาทำการที่เรียกว่า ตีวงสุราอย่างไรก็ตามช่วงเวลาในการขายเครื่องดื่มแอลกอฮอล์ ได้ตอนกลางคืน ในพื้นที่ กทม. ก็ยังเป็นสิ่งที่น่าจะทบทวนนายนรินทร์ กล่าวว่า สิ่งที่ชุมชนให้ความสำคัญอีกเรื่องหนึ่ง คือ ตลาดสด–ตลาดนัด ซึ่งถือเป็นแหล่งอาหารการกินที่สำคัญอย่างยิ่งของชาวบ้าน แต่ทางเครือข่าย ยังพบว่า หลายแห่งยังขาดการส่งเสริมเรื่องความปลอดภัย สุขอนามัย และแนวทางการปฏิบัติที่ถูกต้องต่อสถานการณ์โควิด-19 แม้มีความตื่นตัวในเรื่องนี้กันมาก แต่ก็ยังมีช่องว่างที่น่าเป็นห่วง เช่น มีบางคนยังไม่ใส่แมสก์ บางตลาดไม่มีที่ล้างมือ ขาดการประชาสัมพันธ์ ไม่มีการรักษาระยะห่าง เป็นต้น เพื่อรับมือกับวิกฤติเชื้อไวรัสในครั้งนี้ทั้งนี้ เครือข่ายเฝ้าระวังแอลกอฮอล์กรุงเทพ มีความห่วงใยต่อสถานการณ์นี้ จึงขอแสดงจุดยืนและมีข้อเสนอต่อกรุงเทพมหานคร ดังต่อไปนี้1.ขอให้กรุงเทพมหานคร พิจารณามาตรการควบคุมเวลาขายเครื่องดื่มแอลกอฮอล์ ให้ขายได้เฉพาะเวลา 11.00-14.00น. เท่านั้น เพื่อลดความเสี่ยง และลดภาระของพนักงานเจ้าหน้าที่ แพทย์ พยาบาล ที่ต้องมาดูแลรักษาคนเมาที่สร้างปัญหา2.ขอให้กรุงเทพมหานคร มีมาตรการต่อตลาดสด ตลาดนัด ให้ดำเนินการ ดังนี้2.1กำหนดให้ผู้ขายและผู้ซื้อ สวมใส่หน้ากากอนามัยหรือหน้ากากผ้าทุกคน2.2กำหนดระยะห่างระหว่างผู้ขายกับผู้ซื้อ ให้มากกว่า 1-2เมตร และกำหนดทางเข้า-ออก ภายในพื้นที่ตลาดให้ชัดเจนเพื่อให้ง่ายต่อการควบคุม ดูแล2.3จัดให้มีจุดล้างมือน้ำ สบู่แบบไม่สัมผัส หรือจุดติดตั้งเจลแอลกอฮอล์ล้างมือ ไว้บริการล้างมือก่อนและหลังเข้าตลาด 2.4ทำความสะอาดร้านค้า และอุปกรณ์ด้วยน้ำยาฆ่าเชื้อทุกวันและการทำบิ๊กคลีนนิ่งตลาดทุกสัปดาห์2.5ควรมีสื่อประชาสัมพันธ์ เสียงตามสาย ป้ายรณรงค์ บอร์ดข้อมูลการปฏิบัติตัวเพื่อลดความเสี่ยงการติดเชื้อโควิด-193. ขอเรียกร้องให้ชุมชนในกรุงเทพมหานคร เร่งออกแบบชุมชนเพื่อสนับสนุนมาตรการภาครัฐที่จะทวีความเข้มข้นขึ้นเรื่อยๆในการป้องกันและแก้ไขปัญหาโควิด-19การมีส่วนร่วมเฝ้าระวัง ผู้ที่มีอาการป่วยหรือมีความเสี่ยง รวมถึงผู้ที่มีพฤติกรรมไม่เหมาะสม เช่น การตั้งวงดื่มเหล้า เล่นการพนันการให้ข้อมูลข่าวสารที่ไม่ถูกต้อง และ 4.เนื่องจากผู้ที่ติดเชื้อ COVID-19ที่สูบบุหรี่ มีความเสี่ยงเสียชีวิตมากกว่าผู้ไม่สูบถึง 14เท่า และเครื่องดื่มแอลกอฮอล์ทำลายระบบภูมิคุ้มกัน เพิ่มความเสี่ยงติดเชื้อในปอดถึง2.9เท่า จึงขอเชิญชวนผู้ที่ยังสูบบุหรี่และดื่มสุรา ได้ใช้โอกาสนี้ในการลด ละ เลิก หันมาออกกำลังกาย และทานอาหารที่มีประโยชน์ มีคุณสมบัติต้านโควิด-19
แถลงการณ์ ภาคประชาชน จี้ กทม.ออกประกาศขายเหล้าเบียร์ได้เฉพาะเวลา 11.00-14.00 น. ลดเสี่ยง ลดภาระของพนักงานจนท.แพทย์- พยาบาล ที่ต้องมาดูแลรักษาคนเมา ที่สร้างปัญหาช่วงโควิด-19 
โควิด-19,ไวรัสโคโรน่า,ไวรัสโคโรนา,ภาคประชาชน,กทม.,ขายเหล้า-เบียร์,11.00-14.00น.,ข่าวทั่วไป